MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om ændring af Rådets forordning (EF) nr. 2236/95 om generelle regler for Fællesskabets finansielle støtte inden for transeuropæiske net

2001/0226 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om ændring af Rådets forordning (EF) nr. 2236/95 om generelle regler for Fællesskabets finansielle støtte inden for transeuropæiske net

1- BAGGRUND

Tidspunkt for forslagets forelæggelsen for Europa-Parlamentets og Rådet: (dokument KOM(2001) 545 endelig udg.-2001/0226 (COD)):

Tidspunkt for forelæggelse af det ændrede (I) forslag: (dokument KOM(2002) 134 endelig udg.- 2001/0226 (COD)): // 03.12.2001

12.03.2002

Tidspunkt for udtalelse fra Det Europæiske Økonomiske og Sociale Udvalg

Regionsudvalget har besluttet ikke at afgive udtalelse om forslaget // 20.03.2002

25.03.2002

Tidspunkt for Europa-Parlamentets udtalelse, første behandling: // 02.07.2002

Tidspunkt for forelæggelse af det ændrede forslag: (dokument COM(2003)38 endelig udg.- 2001/0226 (COD)): // 24.01.2003

Tidspunkt for forelæggelse af det ændrede (II) forslag: (dokument COM(2003)561 endelig udg.- 2001/0226 (COD)): // 02.10.2003

Tidspunkt for opnåelse af politisk enighed: (med enstemmighed) // 25.11.2003

Tidspunkt for vedtagelse af fælles holdning: // 24.02.2004

2- FORMÅLET MED KOMMISSIONENS FORSLAG

Forslagets formål er at forhøje maksimumssatsen for støtte til de prioriterede transeuropæiske energinetprojekter (TEN-E) og prioriterede transportnetprojekter (TEN-T), der falder ind under kategorien af projekter, der er grænseoverskridende og/eller projekter, der krydser naturlige barrierer. Maksimumssatsen for støtte forslås forhøjet fra 10% til 20% for at nå frem til en løftestangseffekt for disse projekter, således at deres gennemførelse fremskyndes og oprettelsen af offentlige private partnerskaber fremmes. Forslaget bygger på konklusionerne og anbefalingerne i rapporten fra gruppen på højt niveau med Karel Van Miert som formand, som udarbejdede retningslinjerne for TEN-T, der førte til et parallelt forslag om at ændre beslutning nr. 1692/96/EF [1] om Fællesskabets retningslinjer for udvikling af det transeuropæiske transportnet. I rapporten fra gruppen på højt niveau advaredes Kommissionen mod risikoen for, at de grænseoverskridende projekter ikke gennemføres til tiden, med mindre Fællesskabets støtte giver et tilstrækkeligt incitament til at mobilisere og koordinere offentlig og privat kapital. Grænseoverskridende forbindelser af denne art er væsentlige for udvekslingen mellem medlemsstaterne og for forbindelsesmulighederne langs de vigtigste transeuropæiske veje. "Grænsevirkningen" fører ofte til lettere lokaltrafik, der har tendens til at gøre de grænseoverskridende projekter mindre rentable end projekter i hjertet af de nationale net. Det hul, som de offentlige midler skal fylde, er derfor større. Paradoksalt nok har denne tendens til at afvise grænseoverskridende projekter en negativ virkning på forrentningen af medlemsstaternes investeringer i hjemlandsområder, idet de ikke kan udnytte stordriftsfordelene. Derfor sigter forslaget især mod sektioner af prioriterede projekter, der viser en høj transeuropæisk merværdi, men samtidig har lav finansiel forrentning.

[1] KOM (2003) 564

3- BEMÆRKNINGER TIL DEN FÆLLES HOLDNING

3.1 Generelt

For bedre at forstå indholdet den fælles holdning skal der mindes om forslagets ret komplicerede livsbane, der omfatter fire på hinanden følgende forslag med samme formål, men med et indhold, der- i en vis grad - er forskelligt.

* Kommissionens første forslag (COM (2001) 545) - vedtaget i oktober 2001

* Kommissionens første ændrede forslag (COM (2002) 134 - vedtaget i marts 2002. Ændringens formål var at integrere energinettene i forslaget.

* Kommissionens ændrede forslag efter Europa-Parlamentets førstebehandling (COM(2003) 38 - vedtaget i januar 2003

* Kommissionens andet ændrede forslag fremlagt for at deblokere situationen i Rådet (COM(2003) 561). Skønt forslagets rækkevidde forblev uændret, måtte Kommissionen opgive nogle af de ændringer, som den havde accepteret efter Europa-Parlamentets førstebehandling for at fremme en politisk aftale i Rådet.

Derfor er Rådets fælles holdning - delvis - baseret på indholdet af Kommissionens andet ændrede forslag (COM (2003) 561) og delvis på dens tidligere forslag, hvorimod Europa-Parlamentets førstebehandling var baseret på Kommissionens første forslag (COM(2001) 545). Det er - til en vis grad - vanskeligt i teksten at identificere Rådets fælles holdning og de ændringer, som Kommissionen accepterede efter Europa-Parlamentets førstebehandling, fordi nogle af dem ikke er blevet opretholdt i Kommissionens sidste forslag (COM(2003) 561), eller deres formulering er blevet betydeligt ændret.

Der skal desuden mindes om, at Rådet ikke har udtalt sig om Europa-Parlamentets ændringsforslag.

3.2 Den videre behandling af ændringsforslagene

3.2.1 Ændringsforslag, der er accepteret i det ændrede forslag og i den fælles holdning

Ændringsforslag 1, 4, 8, 9, 11 og 13 accepteredes delvis eller i princippet, og de omformuleredes eller suppleredes.

Ændringsforslag 1, 7 og 10 blev afvist.

Følgende ændringsforslag- vedrørende betragtningerne - er bortfaldet fra det sidste forslag fra Kommissionen (COM (2003) 561): - anden del af ændringsforslag 4 vedrørende "bæredygtig mobilitet" blev ikke indsat i Kommissionens forslag (COM (2003) 561).

- ændringsforslag 5 med henvisning til forsinkelser for projekter i Alperne og Pyrenæerne og ændringsforslag 6 med særlig henvisning til GALILEO blev ikke indsat i Kommissionens forslag (COM (2003) 561).

3.2.1.1 Ændringsforslag 1 (betragtning 6) Henvisningen til prioriteringen af finansieringen af TEN-Energi accepteres i princippet, men omformuleres.

3.2.1.2 Ændringsforslag 4 (betragtning 5) Der henvises til offentlig-private partnerskaber som finansieringsredskab med anden formulering.

3.2.1.3 Ændringsforslag 8 og 13 (art. 5, stk. 3, litra c)

Der ændres - i princippet - ikke på rækkevidden af den fælles holdning i forhold til den, der blev vedtaget af Europa-Parlamentet og foreslået af Kommissionen i dens ændrede forslag. De projekter, der skal omfattes af en forhøjet støttesats er: - prioriterede energinetprojekter - prioriterede grænseoverskridende projekter og projekter, der krydser naturlige barrierer - projekter med det formål at fremme sikkerheden og miljøskånsomme projekter. Desuden opretholdes henvisningen til beslutning 1692/96, som ønsket af Europa-Parlamentet, i den fælles holdning. Gyldighedsområdet er dog blevet udvidet i den tekst, som Europa-Parlamentet har vedtaget, da alle transportformer (og ikke kun jernbanetransport) omfattes, men det forbliver stort set i overensstemmelse med sidste forslag fra Kommissionen (COM (2003) 561). Satsen for medfinansiering af grænseoverskridende projekter, projekter, der krydser naturlige barrierer, og prioriterede projekter inden for energisektoren er 20% i overensstemmelse med den sats, som Kommissionen foreslog i sit ændrede forslag efter Europa-Parlamentets førstebehandling.

3.2.1.4 Ændringsforslag 9 (artikel 13, stk. 4, ny)

Indførelsen af strengere regler for finansieringen af projekter for at efterkomme reglerne om sund og effektiv forvaltning, som foreslået af Europa-Parlamentet, (ændringsforslag 9) opretholdes med en lidt ændret formulering baseret på den, som Kommissionen foreslog i sit forslag (COM (2003) 561).

3.2.1.5. Ændringsforslag 10 (artikel 17, stk. 3) udvalg

Den fælles holdning følger ikke Kommissionens forslag - som Europa-Parlamentet er enig i - om, at forslaget skal vedtages efter rådgivningsproceduren. Den fastholder forskriftsproceduren, som anvendes i øjeblikket, men tilslutter sig, at en repræsentant fra EIB kan deltage i udvalget (som observatør) ( artikel 17, stk. 2).

3.2.1.6 Ændringsforslag 11 (Artikel 18, stk. 2)

Skønt den fælles holdning ikke følger ændringsforslag 11 om forhøjelsen af den finansielle ramme for perioden 2001-2006, fastholdes andet afsnit om et strengere vurdering af midlernes anvendelse ( artikel 18, stk. 2, ny )

3.2.2 Ændringsforslag, der er indsat i det ændrede forslag, men ikke i den fælles holdning

3.2.2.1 Den fælles holdning følger ikke forslaget i ændringsforslag 4, der vedrører grænseoverskridende projekter, herunder også i tiltrædelseslandene (der kan modtage maksimumsstøtte), fordi denne bestemmelse betragtes som ugyldig fra 1. maj 2004 på grund af at de fleste af disse landes tiltrædelse af EU.

3.2.2.2 Den fælles holdning følger ikke ændringsforslag 7 om forhøjelse af de finansielle rammer i forbindelse med gennemførelsen af forordning nr. 2236/95.

3.3 Nye bestemmelser indsat af Rådet

3.3.1. Rådet fulgte Kommissionens forslag (COM(2003) 561) og indsatte muligheden for finansiering af TEN ved hjælp af flerårige forpligtelser (i budgettet er det stadig etårige), hvilket vil give aktørerne en betydelig sikkerhed for, at de modtager midler fra Fællesskabet i hele gennemførelsesfasen.

4- KONKLUSION

Kommissionen støtter Rådets fælles holdning - trods nogle ændringer i forhold til Kommissionens sidste forslag - idet den i stort omfang følger det ændrede forslag. Den største ændring vedrører den maksimale støttesats. I Rådets fælles holdning fastholdes maksimumssatsen for medfinansering på 20%, medens Kommissionen i (COM (2003) 561) foreslog 30%. Satsen på 20% blev dog også godkendt af Europa-Parlamentet under førstebehandlingen.

5- ERKLÆRINGER

A. Erklæring fra Rådet og Kommissionen

Rådet og Kommissionen bekræfter, at denne forordning i perioden 2000-2006 ikke har nogen virkninger på de samlede bevillinger, der tildeles TEN-projekter.

B. Erklæringer fra Rådet

1. Rådet understreger, at denne forordning er uden virkninger for de kommende forhandlinger om de finansielle overslag.

2. Rådet noterer, at Kommissionens udgiftsoverslag over "de grænseoverskridende strækninger" (undtagen motorveje til søs), jf. artikel 1 [2], er 15 mia. EUR for perioden 2007-13. Hvis der for alle disse grænseoverskridende strækninger skulle udbetales maksimumssats på 20 % [3], ville de anslåede udgifter over budgettet andrage 430 mio. EUR [4] årligt.

[2] Præcis henvisning indsættes

[3] Præcist tal indsættes på grundlag af den aftalte sats.

[4] Præcist tal indsættes på grundlag af den aftalte sats.

3. Rådet notere sig følgende erklæringer fra Kommissionen:

"Kommissionens forelæggelse for TEN-T finansudvalget af et forslag til yderligere støtte skal ledsages af:

a) en finansanalyse fra initiativtagerne til projektet, der viser, at yderligere finansiel støtte er nødvendig for gennemførelsen af projektet

b) en fornyet evaluering af projektet foretaget af Kommissionen og EIB ifølge forordningen, hvori det bl.a. på baggrund af den foreslåede yderligere finansiering og finansanalyse fra projektets initiativtager skal vurderes, om projektet er gennemførligt og økonomisk rentabelt, og hvilke direkte og indirekte socioøkonomiske virkninger det har."